
Kedves Hallgatók!	

A tanító alapszakon tanulmányaik során minden szemeszterben kötelesek szakmai gyakorlaton részt venni. A 63/2021. (XII. 29.) ITM rendelet (1. melléklet, 6.) Képzési és Kimeneti Követelményeinek (KKK) megfogalmazásában a szakmai gyakorlat tartalma „a képzés egészét átszövő csoportos és egyéni iskolai gyakorlatok és ezek elemzése, dokumentálása”, valamint „a tanítójelölt komplex gyakorlata, aminek időtartama a nyolcadik félévben 8–10 hét”.
A tanítói hivatásra való felelősségteljes felkészítésnek ez a mozzanata a képzés elengedhetetlen része, ezért a kötelező szakmai gyakorlat teljesítése alól felmentés nem adható – abban az esetben sem, ha valaki képesítés nélkül tanítóként dolgozik vagy dolgozott –, továbbá a gyakorlatról történő hiányzás igazolás ellenében sem minősíthető teljesítettnek, azt minden esetben pótolni kell a szakmai gyakorlatra kijelölt időszakon belül.
A mintatanterv tartalmazza a teljes szakmai gyakorlati ismeretkör felépítését – jelen útmutató az 1. szemeszter teljesítését illetően ad részletesebb támpontokat.
1. A Miskolci Egyetem (továbbiakban: Egyetem) egyetlen napot szervez (péntek délelőtt) csoportos gyakorlatként a hallgatók számára. A gyakorlat kizárólag az itt felsorolt iskolákban teljesíthető az egyetem által megküldött hallgatói csoportbeosztás szerint. A gyakorlat időpontjáról és beosztásáról a szorgalmi időszak során, Neptun-üzenetben kapnak értesítést a hallgatók.
Az iskolák támogatást nyújtanak az Önök szakmai fejlődéséhez tanulmányaik során, ezért az Egyetem tisztelettel kéri, hogy az alábbi táblázat szerint a megjelenést és a tanítási órák kezdési időpontját szíveskedjenek pontosan betartani az intézményekben zajló nevelő és oktató munkával történő zavartalan együttműködésük érdekében! Ilyen célból is érdemes a gyakorlatot megelőzően az adott iskola pedagógiai programját és házirendjét áttanulmányozniuk, mely az iskolák weboldalán elérhető.

	Iskola neve
	Címe
	Gyülekező pontos ideje és helye
	Tanóra kezdés időpontja

	Bársony János Római Katolikus Általános Iskola
	3531 Miskolc, Bársony János u. 27.
	7:45
gyülekező a portánál
	8:00

	Miskolci Hermann Ottó Általános Iskola és Alapfokú Művészeti Iskola
	3529 Miskolc, Gesztenyés utca 25.
	7:30
gyülekező a portánál
	7:45

	Miskolci Szabó Lőrinc Általános Iskola
	3530 Miskolc, Vörösmarty u. 76.
	7:30
gyülekező a portánál
	7:45

	Szent Imre Római Katolikus Általános Iskola és Óvoda
	3532 Miskolc, Fadrusz J. út 
3-8.
	7:45
gyülekező a portánál
	8:00



2. A tantárgyleírásban jelölt további előírt követelmények – alsó tagozatban, 1-4. évfolyamon minden osztályban – saját szervezésben teljesítendők tetszőlegesen (például lakóhely közelében) választott, a hallgatót befogadó köznevelési intézményben (általános iskola).
3. Figyelem: a szakmai gyakorlat kurzusai szakmailag egymásra épülnek, vagyis a következő szemeszter gyakorlata csak akkor vehető fel a tanulmányi rendszerben, ha az előző szemeszter gyakorlatát sikerrel teljesítette valaki. 

[bookmark: _Toc233102137]A HALLGATÓK ELVÁRT MEGJELENÉSE ÉS MAGATARTÁSA A GYAKORLAT SORÁN


A hallgató köteles a gyakorlat megkezdése előtt az iskola kijelölt helyiségében a megadott időpontban megjelenni, késéssel az ott zajló pedagógiai munkát nem zavarhatja. Az intézményekben folyó nevelés és oktatás zavartalansága miatt az iskolai órák és óvodai tevékenységek hospitálása során a gyakorlatot végző hallgatóknak a mobiltelefonjukat ki kell kapcsolniuk, valamint az étkezést és folyadékfogasztást is mellőzniük kell.
Az óvodában általános követelmény a szabad mozgást lehetővé tevő, a munkavégzéshez illő, arra alkalmas, kulturált öltözék, valamint váltócipő viselése.
A hallgató a megfigyelés során elsősorban megfigyelői szerepet töltsön be. A gyermekek közeledését fogadja barátságosan, de tartsa tiszteletben a csoport működését és a pedagógus vezető szerepét.
Az iskolában általános követelmény a házirend követése, a pedagógusoktól elvárt megjelenési, öltözködési és viselkedési szabályok betartása. A hallgató a megfigyelés során elsősorban megfigyelői szerepet töltsön be. A gyermekek közeledését fogadja barátságosan, de tartsa tiszteletben a csoport működését és a pedagógus vezető szerepét.
Az intézményekben a gyakorlatvezető pedagógus által meghatározott módon zajlik a gyakorlat, így a hallgatónak szükséges figyelemmel kísérnie a számára elmondottakat (információk, menetrend, kérések stb.).
A hallgató szakmai támogatásban részesül az adott intézményben, ahol bizalommal fogadják őt. Kulturált kommunikációjával, attitűdjével egyúttal az Egyetemet is képviseli, ezért elvárt, hogy a hallgató az intézményhez méltó módon vegyen részt a gyakorlaton. 
Amennyiben a hallgató késve érkezik vagy megjelenése és viselkedése nem az előírásoknak megfelelő, a gyakorlati napon nem vehet részt.

[bookmark: _Toc233102138]TANTÁRGYLEÍRÁS TELJES KÉPZÉSI IDŐBEN RÉSZTVEVŐ HALLGATÓKNAK

	(3.) Tantárgy neve: Tanítási gyakorlat 2.
	Kreditértéke: 3

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”12: 100% gyakorlat

	A tanóra[footnoteRef:1] típusa: ea. / szem. / gyak. / konz. és óraszáma: 30 az adott félévben, [1: 
 Nftv. 108. § 41. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. ] 

(ha nem (csak) magyarul oktatják a tárgyat, akkor a nyelve: …………………) -
Az adott ismeret átadásában alkalmazandó további (sajátos) módok, jellemzők[footnoteRef:2] (ha vannak): hospitálási napló, óratervek [2:  pl. esetismertetések, szerepjáték, tematikus prezentációk stb.] 


	A számonkérés módja (koll. / gyj. / egyéb[footnoteRef:3]): gyj. [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4] (ha vannak):  [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése ] 


	A tantárgy tantervi helye (hányadik félév): 3.

	Előtanulmányi feltételek (ha vannak): Tanítási gyakorlat 1., valamint egy hét nyári nevelési gyakorlat (pl. iskolai táboroztatás) igazolása.

	Tantárgy-leírás: az elsajátítandó ismeretanyag tömör, ugyanakkor informáló leírása

	Cél: olyan jártasságok, készségek, képességek fejlesztése, melyek birtokában a hallgatók alkalmassá válnak az elméleti és tantárgy-pedagógiai ismereteik tudatos gyakorlati alkalmazására a napi oktató-nevelő munkában.
Tantárgyi tartalom:
· Hospitálás: digitális kultúra; etika; technika; 
· Hospitálást követő óratartás (előkészítő, szak- és megbeszélő órák): olvasás, írás (kötelező); földrajz - környezet tartalmú természetismeret vagy testnevelés (választható); 
· Hospitálást követő mikrotanítás (előkészítő, szak- és megbeszélő órák): matematika (kötelező);
· választás alapján: 
a. nyelvtan, helyesírás vagy fogalmazás;
b. ének-zene vagy vizuális nevelés vagy állat- és növénytan tartalmú természetismeret területen.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező irodalom:
· NAT 2020 Magyar Közlöny 17. 2020/17. 
https://magyarkozlony.hu/dokumentumok/3288b6548a740b9c8daf918a399a0bed1985db0f/megtekintes
· Kerettanterv az általános iskola 1-4. évfolyamára 
https://www.oktatas.hu/kozneveles/kerettantervek/2020_nat/kerettanterv_alt_isk_1_4_evf
· A gyakorlóhely iskolai pedagógiai programja
· A releváns tantárgypedagógiai szakirodalom.
· A Miskolci Egyetem mesterséges intelligencia használatáról szóló szabályzat https://www.uni-miskolc.hu/egyetemunk/kozerdeku-adatok/alapdokumentumok-szabalyzatok/szabalyzatok/
Ajánlott irodalom: 
· Schleicher, A. (2018). World Class: How to Build a 21st-Century School System. Paris: OECD Publishing. https://www.oecd.org/content/dam/oecd/en/publications/reports/2018/05/world-class_g1g8d583/9789264300002-en.pdf

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása:
· Ismeri az alsó tagozatos gyermekek testi, értelmi, érzelmi és szociális fejlődését.
· Ismeri a 6–10 éves gyerekek személyiségének kibontakoztatását megalapozó tudományos elméleteket, az első hat iskolaévnek a személyiség formálódásában és az élethosszig tartó tanulásra való felkészítésben betöltött szerepét.
· Rendelkezik 6–10 éves gyerekek, gyermekcsoportok és környezetük megismerésére, az őket érintő társadalmi folyamatok értelmezésére vonatkozó elméleti és módszertani tudással, gyermekjogi ismerettel.
· Tisztában van a tanulási, nevelési környezet szerepével és célszerű alakításának különböző módjaival.
· Ismeri a komplex oktatási-nevelési célok elérése érdekében szükséges képességek, készségek fejlesztésnek alapjait, feltételeit, módszertani eljárásait az adott fejlesztési szakaszban.
· Ismeri a tanévkezdés szervezési, oktatási, nevelési feladatait.
· Ismeri az általános iskolás gyermekek napi tevékenységét, az iskola alsó tagozatának működését.
· Ismeri a tanítói pálya szakmai, etikai követelményeit.
b) képességei:
·  Képes felismerni a gyermek, szülők, kollégák nehézségeit a tanévkezdéskor.
· A nevelési, fejlesztési célokat, feladatokat, tartalmakat képes a 6-10 éves gyerekek személyiségére, szociokulturális környezetének főbb jellemzőire tekintettel tervezni, a tapasztalatai alapján reflektálni.
· Támogató tanulási környezetet biztosít.
· A nevelési, fejlesztési célokat, feladatokat, tartalmakat képes a 6-10 éves gyerekek személyiségére, szociokulturális környezetének főbb jellemzőire tekintettel, differenciáltan értékelni. 
· A hospitáláson látott tevékenységekre szakszerűen reflektál.
· Együttműködik a nevelési folyamat többi szereplőjével, képes javaslatait szóban és írásban hitelesen és szakszerűen előadni, megvitatni. 
· Képes a tanítói munkára irányadó szakmai, etikai és jogi szabályozókhoz munkája során igazodni.
c) attitűd:
· Elfogadó attitűd, empátia jellemzi.
· Tevékenységét a 6–10 éves gyerekek fejlődésének támogatása iránti elkötelezettség irányítja. 
· Elkötelezett a 6–10 éves gyerekek teljes körű egészségfejlesztése iránt.
· Tanítói tevékenysége minden területén elkötelezett a különböző szociokulturális környezetből érkező, a sajátos nevelési igényű, illetve a fogyatékos gyerekek közösségbe történő beilleszkedésének támogatása iránt. 
· Tevékenysége során inkluzív szemléletet képvisel.
· Törekszik a családok kulturális hagyományainak tiszteletben tartására.
· Igényli az önreﬂexiót, a nevelési folyamat és saját tevékenysége több szempontú elemzését, értékelését. 
· Igénye van a folyamatos önfejlesztésre, szakmai megújulásra. 
· A pálya iránt elkötelezett.
d) autonómiája és felelőssége:
· A hatáskörébe tartozó területeken felelősséget vállal a 6–10 éves gyerekek fejlődéséért, kulcskompetenciáik hatékony megalapozásáért, kibontakoztatásáért.
· Felelősséggel vesz részt intézményében a harmonikus, támogató légkör kialakításában.
· A hatáskörébe tartozó területeken felelősséget vállal a kulturális hagyományok ápolásáért, a kultúrák közötti megértés és kommunikáció elősegítéséért.
· Munkájával összefüggő pedagógiai kérdésekben a jogszabályok és az intézményi keretek között – önállóan dönt. 
· Felelősséget vállal intézménye küldetéséért.



[bookmark: _Toc233102139]A HALLGATÓK TANULMÁNYI KÖTELEZETTSÉGEI

A gyakorlat abszolválásához a hallgatónak az Egyetem által előírt követelményeket a határidőket betartva kell teljesítenie. 
A hallgató minden szakmai gyakorlati alkalommal a gyakorlatvezető pedagógus instrukcióit követi, és az Egyetem által meghatározott szakmai dokumentációt készíti el. A hallgató a gyakorlata során a gyakorlati naplójába jegyzetel, vagy beszámolót, vázlatot, előadást készít a Gyakorlati Útmutató, illetve a kurzust vezető egyetemi oktató által meghatározott formában.
A gyakorlati napló egy vastag füzet vagy csatos mappa. A fedőlapra kerül: a hallgató neve, tagozat, szak, évfolyam. A kézírással készült tanórai feljegyzéseket minden óra végén, de legkésőbb az adott gyakorlati nap végén a gyakorlatvezető pedagógus aláírásával hitelesíti. A gyakorlati napló a hallgató szakmai gyakorlattal kapcsolatos bejegyzéseit (megfigyeléseket, feljegyzéseket, beszámolókat, óravázlatokat stb.), vagy az egyetemi oktató, gyakorlatvezető pedagógus által kijelölt más feladatokat tartalmazza a tanulmányok kezdetétől a végéig. 
A gyakorlati napló egy vagy több félévet is felölelhet. A gyakorlati naplót kérésre a hallgatónak be kell tudnia mutatni az Egyetemen, egyes elemeit elektronikus formában (szkennelve) fel kell tudnia tölteni az Egyetem tárhelyeire. A gyakorlati napló(ka)t a hallgató őrizze meg a tanulmányai végéig, illetve szkennelve, elektronikus formában is őrizzen róla biztonsági másolatot. A szakmai gyakorlaton vezetett és a hallgató által átdolgozott, javított szakmai dokumentáció és annak részei a hallgató munkaportfóliójához tartozik, azaz olyan gyűjteményt alkot, amellyel dokumentálni tudja a szakmai fejlődését a tanulmányai során.
A kurzus teljesítésének feltétele az egyetemi oktató által kijelölt gyakorlati dokumentációk feltöltése az Egyetem online felületére. A féléves feladatok egyes részeit elektronikus formában kell feltölteni a kurzus (gyakorlat) e-learning felületére. A félévente feltöltésre kerülő elektronikus anyagokat a hallgatók önállóan is gyűjtik (pl. offline számítógépes mappába), amelyet a tanulmányaik végéig meg kell őrizniük!


A portfólióhoz elkészített dokumentáció benyújtási határideje: 2026. december 01. 

Teljesítendő tevékenységek: 
A gyakorlat célja olyan kompetenciák fejlesztése, melyek birtokában a hallgatók alkalmassá válnak az elméleti és tantárgypedagógiai ismereteik tudatos gyakorlati alkalmazására a napi nevelő-oktató munkában.
A gyakorlat során a mikrotanítás (órarészlet tartása) és az önálló óratartás előzménye az óraterv megbeszélése és szükséges korrekciója a gyakorlatvezető mentorral. Az óratartást minden esetben elemzés követi a mentorral, amelynek elengedhetetlen része a hallgatói önreflexió. 

	TEVÉKENYSÉG
	TARTALOM
	PRODUKTUM

	Hospitálás
	· digitális kultúra
· etika
· technika
	- Hospitálási napló

- Óraterv 

- Reflexió

- Fotódokumentum



	Hospitálást követő óratartás
	Kötelező: olvasás, írás;

Választható: földrajz - környezet tartalmú természetismeret VAGY testnevelés
	

	Hospitálást követő mikrotanítás [footnoteRef:5]- [5:  A mikrotanítás kiváltható a Tartalom oszlopban szereplő tanítási órák teljes időtartamú (40-45 perc) megtartásával is.] 

egy tanórán belüli 15~20 perces önálló óravezetés
	Kötelező: matematika

Választás alapján: 
a. nyelvtan, helyesírás vagy fogalmazás;
b. ének-zene vagy vizuális nevelés vagy állat- és növénytan tartalmú természetismeret területen.
	



Az egyetem egy péntek délelőttöt (5 óra) szervez egy miskolci intézményben, melyről a további tudnivalókat (például beosztás) a kurzusvezető oktató pontosítja.
A gyakorlat többi részében – vagyis az egyénileg választott iskolai helyszínen – az összes további feladat teljesítése szükséges.

A gyakorlat összesen 30 óra terjedelmű (hospitálás + tevékenység), melyből:
· 5 óra az egyetem által miskolci intézménybe szervezett gyakorlat,
· 25 órára gyakorlat az egyénileg választott iskolában önálló szervezésben.

[bookmark: _Hlk220058341]A megfigyelések kidolgozásához szükséges további információk jelen dokumentum „A FÉLÉVES GYAKORLAT TELJESÍTÉSÉHEZ SZÜKSÉGES DOKUMENTUMOK” című mellékletében találhatóak.

A gyakorlatvezető pedagógus olyan tanító végzettséggel és legalább 5 éves nevelési-oktatási tapasztalattal rendelkező szakember, akit az adott intézmény jelöl ki a hallgató gyakorlati tevékenységének koordinálására, mentorálására és értékelésére. 
A gyakorlatvezető pedagógus a tantárgyleírásban szereplő célok és tevékenységlista szerint megszervezi és demonstrálja a hallgató által teljesítendő feladatokhoz (lásd az előző, „A HALLGATÓK TANULMÁNYI KÖTELEZETTSÉGEI” c. fejezet) szükséges tevékenységeket, valamint biztosítja a jelenségek és történések megfigyelését, amely alapján a hallgató elkészíti írásos dokumentációit (beszámoló/vázlat/előadás), illetve vezeti a gyakorlati naplót. A gyakorlatvezető pedagógus ez utóbbi dokumentációk elkészítéséhez nyújt szakmai szempontú tanácsokat, valamint aláírásával igazolja az egyes események és tevékenységek során készült hallgatói feljegyzések hitelességét. A gyakorlatvezető pedagógus ezenkívül válaszol a hallgató felmerülő kérdéseire, segíti a folyamatok értelmezését. 

BEFOGADÓ NYILATKOZAT[footnoteRef:6] [6:  A BEFOGADÓ NYILATKOZAT 2026. szeptember 20- ig beküldendő a pkk@uni-miskolc.hu címre. ] 


Fogadó intézmény neve és címe:
………………………………………………………………………  ……………………………………………………………………….
A gyakorlatvezető pedagógus neve, telefonszáma és e-mail címe:
………………………………………………………………………  ……………………………………………………………………….
……………………………………………………………………..
Alulírott, az fent nevezet intézet intézmény igazgatójaként hozzájárulok, hogy a Miskolci Egyetem alább megjelölt „Tanító” BA szakos, levelező tagozatos hallgató intézményünkben a Tanítási gyakorlat 2. kurzust ………… óraszámban teljesítse.

A hallgató neve: ..........................................................…..
Neptunkódja: ……………………………………………………………….
Évfolyam, szak: ..........................................................……. 

Kelt………………………, 20………………………………..

P.H.
	……………………………………………
	Intézményvezető

Hospitálási (óra-/foglalkozási-/intézménylátogatási) napló

Az óra-/foglalkozás-/intézménylátogatás helye: .......................................................................
………………………………………………………………………………………………...
A látogatás dátuma: ......................................................................................................................
A hospitálást végző hallgató neve, Neptun kódja: ...................................................................
Műveltségi terület: .......................................................................................................................
Tantárgy/fejlesztés típusa:  ..........................................................................................................
A tanítási óra/foglalkozás témája: ....................................................................................................
Az évfolyam és az osztály/csoport megnevezése: ............................................................................
A pedagógus neve: ……………………………………………………………………………………………………………………….
Fő megfigyelési szempontok: 
1. ………………………………………………………..
2. ………………………………………………………..
3. ………………………………………………………..

	Idő
	Az óra/foglalkozás menete
	Megfigyelt jelenségek
	Megjegyzések

Óravázlat
	Intézmény neve
	

	Hallgató neve és neptunkódja
	

	Tantárgy
	

	Témakör
	

	Osztály
	

	Az óra címe
	

	Óra oktatási és nevelési célja(i)
	

	Fejlesztendő területek (kompetenciák)
	

	Tantárgyi kapcsolatok
	

	Felhasznált források
	



	IDŐ
(PERC)
	ÓRA MENETE 

	MÓDSZEREK,
SZEMLÉLTETÉS
	MUNKAFORMÁK
	ESZKÖZÖK

	
	Tanító tevékenysége
	Tanulók tevékenysége

TANÍTÁSI GYAKORLAT 1.  
1. feladat: Befogadó nyilatkozat elküldése a pkk@uni-miskolc.hu címre
Beküldés határideje: 2026. szeptember 20.

2. feladat: Hospitálás és naplóírás
A hospitálás a tanítási gyakorlat során azt jelenti, hogy a pedagógusjelölt megfigyelőként vesz részt a tanítási órán.
A gyakorlat során kötelező, hogy a hallgató közvetlenül azt a tanórát is hospitálja, melyet követő órán ő maga tanítási tevékenységet folytat.
A hospitálás során a megfigyeléseket hospitálási naplóban szükséges lejegyezni – melynek alkalmazandó formátuma a „HOSPITÁLÁSI NAPLÓ” elnevezésű mellékletben található. 

3. feladat: Tanítási tevékenység és értékelő megbeszélése
A tanítási tevékenységeket (mikrotanítás és a teljes tanítási óra megtartása) megelőzően a hallgató elkészíti óratervét, melynek alkalmazandó formátumát a „ÓRAVÁZLAT” elnevezésű mellékletben található. 

4. feladat: Reflexió és önreflexió
A tanítási tevékenységet követően, közvetlenül a hallgató által tartott tanóra után a mentorpedagógus és a hallgató közösen elemzik és értékelik a tapasztaltakat. Ennek során kötelező kitérni az alábbi szempontokra:
· Hogyan érezte magát a hallgató az általa tanított tanórán?
· A tanóra elérte nevelési és oktatási célját? Sikerült megvalósítani a tervezett tevékenységeket?
· Megfelelő volt az időbeosztás?
· Megfelelő volt a szemléltetés?
· Megfelelő volt a tanulók együttműködése?
· Sikerült-e megvalósítani a legfontosabb didaktikai alapelveket (motiválás, aktivizálás, differenciálás)?
· Mit tenne másként legközelebb, miben szükséges fejlődnie?
A 45 perces óra tanítási tapasztalatáról írásos szakmai önreflexiót szükséges készíteni legalább 1 oldal terjedelemben a fenti szempontok alapján. 
Minden mikrotanítási tapasztalatról is írásos szakmai önreflexiót szükséges készíteni minimum 0,5 – maximum 1 oldal terjedelemben a fenti szempontok alapján.

5. feladat: Fotómelléklet készítése
A gyakorlat során fotókat kell készíteni a saját tanítási tevékenységéről: minden alkalomról legalább 1 db fotót kell készíteni. 
A fotókat lássa el sorszámmal és címmel, 2-3 mondatban mutassa be, hogy mikor és milyen tevékenység során készült az adott fotó.
A fotómellékletet egybeszerkesztve, egyetlen önálló word/pdf dokumentumoként nyújtsa be. 
! Fontos, hogy a hatályos személyiségi jogi és adatvédelemi jogszabályok értelmében a fotók kizárólag a gyermekek és a dolgozók arcának láthatósága nélkül, azok kitakarásával használhatóak fel. 

6. feladat: Dokumentumok feltöltése az e-Learning felületen erre a célra kialakított mappába
[bookmark: _Hlk219492007][bookmark: _Hlk219659706]1. Miskolci bázisintézmény + az egyénileg választott intézmény hospitálási jegyzőkönyvei (pdf) 
– Egységes fájlnév megadása: „saját név_3félélv_01” (például: „Példa Panna_3félév_01”)

[bookmark: _Hlk219659862]2. Egyetem által szervezett miskolci intézmény + az egyénileg választott intézmény óravázlatai(pdf) 
– Egységes fájlnév megadása: „saját név_3félélv_02” (például: „Példa Panna_3félév_02”)

[bookmark: _Hlk219659999]3. Egyetem által szervezett intézmény + az egyénileg választott intézmény reflexiói (pdf) 
– Egységes fájlnév megadása: „saját név_3félélv_03” (például: „Példa Panna_3félév_03”)

4. Fotómelléklet (word/pdf)
– Egységes fájlnév megadása: „saját név_3félélv_04” (például: „Példa Panna_3félév_04”)

A fent felsorolt négy dokumentumon túl ne töltsön fel többet, mert az hibának számít! Kizárólag a fenti fájlneveken mentett négy dokumentum kerül értékelésre. 

Az elkészült dokumentumok feltöltési határideje: 2026. december 1.

